Жаңа білім беру жүйесі

right|frame|300px|Мұғалім - өзінің білімін үздіксіз көтеріп отырғанда ғана мұғалім, ал оқуды, ізденуді тоқтатқанмен оның мұғалімдігі де жойылады.''К.Д.Ушинский.''
**Білім беру жүйесі** - сабақтастығы бар білім беру бағдарламалары мен әр түрлі деңгей мен бағыттағы мемлекеттік білім беру стандарттары жүйесінің, оларды әртүрлі ұйымдастыру құқықтық формадағы, типтегі және түрдегі білім беру мекемелерінде іске асырушы тармақтардың, сонымен бірге білім беруді басқару органдары жүйесінің жиыны.

Бiлiм беру жүйесi қоғамның әлеуметтiк – экономикалық дамуында жетекшi роль атқарады, сондай – ақ оны әрi қарай айқындай түседi. Ал бiлiмнiң қалыптасып, дамуының жалпы шарттары философияның негiзгi мәселесi – рухтың материяға, сананың болмысқа қатынасы тұрғысынан зерттелетiн iлiм таным теориясы деп аталады. Таным теориясының басқа ғылыми теориялардан түбiрлi айырмашылығы – ол бiлiмнiң қалыптасуы мен негiзделуiнiң жалпы ұстанымдарын, объективтiк қатынастарды қалыптастырады.

Орыс педагогі К.Д.Ушинский айтқандай, қазіргі заман талабына сай, әр мұғалім, өз білімін жетілдіріп, ескі бірсарынды сабақтардан гөрі, жаңа талапқа сай инновациялық технологияларды өз сабақтарында күнделікті пайдаланса, сабақ тартымды да, мәнді, қонымды, тиімді болары сөзсіз. Бұл жөнінде Қазақстан Республикасы «Білім туралы» Заңының 8-бабында «Білім беру жүйесінің басты міндеттерінің бірі – оқытудың жаңа технологияларын енгізу, білім беруді ақпараттандыру, халықаралық ғаламдық коммуникациялық желілерге шығу» деп атап көрсеткен.
Елбасымыз Н.Ә. Назарбаев жолдауында айтқандай: «Болашақта өркениетті дамыған елдердің қатарына ену үшін заман талабына сай білім қажет. Қазақстанды дамыған 50 елдің қатарына жеткізетін, терезесін тең ететін – білім». Сондықтан, қазіргі даму кезеңі білім беру жүйесінің алдында оқыту үрдісінің технологияландыру мәселесін қойып отыр. Оқытудың әртүрлі технологиялары сарапталып, жаңашыл педагогтардың іс – тәжірибесі зерттеліп, мектеп өміріне енуде.

## Қазіргі  білім  беру  жүйесінің  мақсаты
Қазіргі  білім  беру  жүйесінің  мақсаты -  бәсекеге  қабілетті  маман  дайындау. Мектеп – үйрететін  орта,  оның  жүрегі -  мұғалім.
Ізденімпаз  мұғалімнің  шығармашылығындағы  ерекше  тұс - оның  сабақты  түрлендіріп, тұлғаның  жүрегіне  жол  таба  білуі.
Ұстаз  атана  білу, оны  қадір  тұту,  қастерлеу, арындай  таза  ұстау - әр  мұғалімнің  борышы. Ол  өз  кәсібін, өз пәнін , барлық  шәкіртін , мектебін  шексіз  сүйетін  адам. Өзгермелі  қоғамдағы  жаңа  формация  мұғалімі – педагогикалық  құралдардың  барлығын  меңгерген, тұрақты  өзін-өзі  жетілдіруге  талпынған, рухани  дамыған, толысқан  шығармашыл  тұлға  құзыреті. Жаңа  формация  мұғалімі  табысы, біліктері  арқылы  қалыптасады, дамиды.
Нарық  жағдайындағы  мұғалімге  қойылатын  талаптар : бәсекеге  қабілеттілігі,  білім  беру  сапасының  жоғары  болуы, кәсіби  шеберлігі, әдістемелік   жұмыстағы  шеберлігі.

Осы  айтылғандарды  жинақтай  келіп, жаңа  формация  мұғалімі- рефлекцияға қабілетті, өзін-өзі  жүзеге  асыруға  талпынған  әдіснамалық , зерттеушілік, дидактикалық - әдістемелік, әлеуметтік тұлғалы,коммуникативтілік,  ақпараттық  және тағы  басқа  құдыреттіліктердің  жоғары  деңгейімен  сипатталатын  рухани- адамгершілікті, азаматтық  жауапты, белсенді, сауатты, шығармашыл   тұлға.

Нәтижеге бағытталған   білім  моделі  мен  басқарудың   жаңа  парадигмасы  аясында жекелеген  ұғымдар  мен  нормаларды  және  тиімді  педагогикалық  технологияларды  меңгеру  үшін   педагогтардың   кәсіби  мәдениетін   дамытуға  бағытталған  оқу  қажеттіліктері  туындылап  отыр.

Біліктілік  арттыру  жүйесінде  педагогтардың   оқу  қажеттіліктері  нақты  білімнің  мәнін  түсінуге, соның  нәтижесінде  өзіндік  іс- әрекетке  енуге  және  жеке  өміріндегі  тәжірибені  жетілдіру  мақсаттарына  байланысты   қалыптасады. Осы  заманғы  мұғалім   оқуға  үлкен   потенциалдық  мүмкіндіктермен  келеді.

Сондықтан  олардың функционалдық   сауаттылықтарын   кәсіби  шеберлікпен  ұштастыру  үшін  нәтижеге бағытталған  білім  беру  үлгісінде  мақсатты  түрде  білім беретін, қалыптастыратын, дамытатын  андрогогикалық   процесс  қажет.  Басқаша  айтқанда  ересектерге  арналған, жалпы  және  кәсіби  білімнің   қажеттілігін  дамыту, ғылым,  білім   мен  мәдениет  жетістіктері  арқылы  адамдардың  жалпы  мәдениеті   мен әлеуметтік   белсенділікті   дамытуға   бағытталған   танымдық  іс-әрекетке   ынталандыру  үшін  білім беру.
Қазіргі  білім беру  парадигмасы  «білікті  адамға» бағытталған  білімнен  «мәдениет  адамына» бағытталған  білімге  көшуді  көздейді. Бұл  білім беру  жаңаша   ұйымдастыру- оның  философиялық , психологиялық, педагогикалық  негіздерін, теориясы  мен  тәжірибесін  тереңірек  қайта   қарауды  қажет  етеді.

Сондықтан  бүгінгі  күні  еліміздің  білім  жүйесінде  оқыту  үдерісін  тың идеяларға  негізделген   жаңа  мазмұнын   қамтамасыз  ету  міндеті  тұр.

Француз   қайраткері «Адамға   оқып – үйрену  өмірде  болу, өмір  сүру  үшін  қажет» дегендей  оқыту   процесін  технологияландыру, осыған  сәйкес  оқу  бағдармаларын  жасау, ғалымдар  мен  жаңашыл  педагогтардың  еңбектерімен  танысу  жұмыстары   мұғалімдердің   үздіксіз  ізденісін  айқындайды.  Жаңа  педагогикалық  технологиялардың   негізгі  мәні  пассивті   оқыту   түрінен  активті   оқытуға  көшу  оқу   танымын   ұйымдастырудағы   бастамашылдығына  жағдай  туғызу, субьективтік   позицияны  қалыптастыру.

Білім  сапасын  арттыру  және  нәтижеге  бағытталған  үлгіге  беталуы  барысында  мұғалімдер  мемлекеттік  стандарт  берілген  нәтижелерге  жетуде  кәсіби шеберлікпен  меңгерген  зерттеу  біліктері  мен  дағдылары   нәтижесінде  проблеманың   шешімін   таба  алатын, ақпараттық – коммуникативті мәдениеті   жоғары   тұлғалық -  дамытушылық  функцияны   атқарады.  Қазіргі  заман   адамның  осы  құзыреттілікті   меңгере  отырып  тек « кәсіби  икемділігін  оңтайландыруды   қамтамасыз  ету  ғана  емес,  іске асырылу  мүмкіндігін  « үнемі  оқып – үйрену  және  өзін-өзі  жасау   талабын  қалыптастыра   алады. 

Қазақстандағы  білім  беруді  дамытудың  2011-2020  жылдарға  арналған  мемлекеттік  бағдарламасы   жобасында  Қазақстанда  оқитындарды  сапалы  біліммен  қамтамасыз  етіп, халықаралық  рейтингілердегі   білім  көрсеткішінің  жақсаруы  мен  қазақстандық  білім  беру  жүйесінің  тартымдылығын  арттыру  үшін, ең  алдымен, педагог  кадрлардың мәртебесін  арттыру, олардың  бүкіл  қызметі бойына мансаптық өсуі, оқытылуы  және  кәсіби  біліктілігін   дамытуды   қамтамасыз  ету,  сондай- ақ  педагогтердің  еңбегін мемлекеттік  қолдау  мен  ынталандыруды  арттыру  мәселелеріне  үлкен  мән  берілген. Осыған  байланысты  қазіргі  таңда еліміздің білім беру жүйесіндегі реформалар мен сыңдарлы саясаттар, өзгерістер мен жаңалықтар әрбір педагог қауымының ойлауына, өткені мен бүгіні, келешегі мен болашағы жайлы толғануына, жаңа идеялармен жаңа жүйелермен жұмыс жасауына негіз болары анық. Олай болса, білімнің сапалы да саналы түрде берілуі білім беру жүйесіндегі педагогтердің, зиялылар қауымының деңгейіне байланысты. Дәстүрлі білім беру жүйесінде білікті мамандар даярлаушы кәсіби білім беретін оқу орындарының басты мақсаты – мамандықтарды игерту ғана болса, ал қазір әлемдік білім кеңестігіне ене отырып, басекеге қабілетті тұлға дайындау үшін адамның құзырлылық қабілетіне сүйену арқылы нәтижеге бағдарланған білім беру жүйесін ұсыну – қазіргі таңда негізгі өзекті мәселелердің бірі. Жалпы алғанда «құзырлылық» ұғымы жайлы ғалым К.Құдайбергенова «Құзырлылық ұғымы – соңғы жылдары педагогика саласында тұлғаның субъектілік тәжірибесіне   ерекше көңіл аудару нәтижесінде ендіріліп отырған ұғым.       

Құзырлылықтың  латын  тілінен  аудармасы «сомпетенс»белгілі  сала  бойынша  жан – жақты хабардар  білгір  деген  мағынаны  қамти  отырып, қандай да бір  сұрақтар төңірегінде  беделді  түрде  шешім  шығара  алады  дегенді  білдіреді»  деп  көрсетеді.
Бұл  жайлы Б.Тұрғанбаева «... өзінің  практикалық  әрекеті  арқылы  алған  білімдерін  өз  өмірлік  мәселелерін  шешуде  қолдана  алуын – құзырлылықтар  деп  атаймыз »   деп  анықтаса, Ресей   ғалымы  Н.Кузьминаның  көзқарасы  бойынша, «Құзырлылық   дегеніміз -  педагогтің  басқа  бір адамның   дамуына  негіз  бола  алатын  білімділігі  мен  абыройлығы ».

Латын   тіліндегі « компетенс»сөзін  ғалым  К.Құдайбергенова «Құзырлылықты  білімін, біліктілігін, дағдысын,  тұлға  мінез-  құлқын , ең  бастысы  тұлға  мүмкіндігін   бағалаудың   критерийі  мақсатында  қарастыру  құзырлылық  маңызын  толық  аша  алады. Олай  болса, құзырлылық,  нәтижеге  бағдарланған  жаңа  білім  беру  жүйесінің  сапалық   критерийі   ретінде  әлеуметтік және  өмірлік   көзқарастарды  есепке  алу  қажет»  деп  жазса, Б.Тұрғанбаева  «Құзырлылыққа  бағытталған  оқыту  үрдісінде тәжірибелік  жолмен  мәселені   шешу  мүмкіндігі   молаяды.  Осы  жағдай біліктілікті  арттырудағы   екінші  үлгіге   көшірудің   негізі   бола   алады.
Өйткені,құзырлылыққа  бағытталған  үлгіде  білім  алушылардың   өздерін  ұйымдастыру -  басты  мақсаты »  деп   көрсетеді.

Қ.Құдайбергенова  «Құзырды   әртүрлі   кенеттен  болған  ситуацияларда   мәселелерді   шешу  үшін   қажетті   білімді  немесе  әрекетті   көрсете  білу қабілеті,  білім  мен  өмірлік  ситуация   арасындағы байланысты  орнату   мүмкіндігі  ретінде, ал  құзырлылықты адамның  өзіндік  деңгейіне,  даралық қасиеттеріне  тікелей  байланысты   тұлғалық,  теориялық,  практикалық өлшеу  дәрежесі   жоғары   деңгейде кіріктірілген  құрылым  ретінде   қарастыру  ұсынылады»  деген  тоқтам  жасайды.

## 12  жылдық   білім  беру
Қазақстан  Республикасының  12  жылдық   білім  беру  тұжырымдамасында   педагог  кадрлардың   кәсіби -  тұлғалық  құзыреттілігін  қалыптастыру   басты мақсат  екендігін  атай келе, 12 жылдық білім  беруде педагог  төмендегідей  құзыреттіліктерді  игеруі  міндетті  деп  көрсетілген.
#Арнайы  құзыреттілік-  өзінің кәсіби  дамуын  жобалай  білетін  қабілеті.
#Әлеуметтік   құзыреттілік-  кәсіптік  қызметімен   айналысу   қабілеті.
#Білім  беру   құзыреттілігі -  педагогикалық  және  әлеуметтік психологияның  негіздерін  қолдана  білу  қабілеті.

Ендеше    құзыреттілік   дегеніміздің  өзін  қазіргі   заман  талабына  сай   педагог  қауымының  өзін -өзі   өзгерте   алу  қабілеттілігі   деп  түсінуге  болады. Білім  саясатындағы   түбегейлі   өзгерістерді  күнделікті   оқу  үрдісінде   берілетін  тапсырмалардан   бастау  қажет  екендігі  айқын  көрсетілген. Студенттер   оқытушы   қауымнан  тек  білімге  ғана  емес, өмірге  үйрететін  қабілеттілікті  қажет  етіп отыр.
Демек,  болашақ  педагогтеріміз  осы ақпараттық   қоғамнан  қалыспай: жедел  ойлаушы: жедел шешім қабылдаушы:ерекше ұйымдастырушылық қабілетті: нақты  бағыт- бағдар  беруші  болып шығуы  - бұл  қазіргі   заманның  талабы.Міне,  құзыреттілік  қалыптастыру  дегеніміздің  өзі   болашақ мұғалім -  қазіргі   студенттердің   шығармашылық   қабілеттерін  дамыта  отырып  ойлаудың , интеллектуалдық белсенділіктің жоғары деңгейіне шығу, жаңаны түсіне білуге, білімнің жетіспеушілігін сезінуге үйрету арқылы ізденуге бағыттауды қалыптастырудағы күтілетін нәтижелер болып табылмақ. Бұның өзі өз кезегінде қазіргі ұстаздардан шәкіртті оқытуда, білім беруде, тәрбиелеп өсіруде белгілі бір құзіреттіліктерді бойына сіңірген жеке тұлғаны қалыптастыруды талап етеді.  

Мұндай құзырлылықтың қатарына мыналар жатады: 
*бағдарлы құзіреттілік (азаматтық белсенділік, саяси жүйені түсіну, баға бере білу, елжандылық, т.б); 
*мәдениеттанымдылық құзіреттілік (ұлттық ерекшеліктерді тани білу, өз халқының мәдениеті мен өзге ұлттар, әлем мәдениетін салыстыру, саралай білу қабілеті);
*оқу-танымдық құзіреттілік(өзінің білімділік қабілетін ұйымдастыра білу, жоспарлай білу, ізденушілік-зерттеушілік әрекет дағдыларын игеру, талдау, қорытынды жасай білу);  
* коммуникативтік құзіреттілік ( адамдармен өзара қарым-қатынас тәсілдерін білу, мемлекеттік тіл ретінде қазақ тілінде, халықаралық қатынаста шетел тілінде қатынас дағдылары болуы);   
*ақпараттық-технологиялық құзіреттілік (ақпараттық  технологиялармен, техникалық обьектілер  көмегімен бағдарлай білу, өз бетінше іздей білу, таңдай, талдай білу, өзгерте білуді жүзеге асыра білу қабілеті); 
*әлеуметтік- еңбек құзіреттілігі (әлеуметтік-қоғамдық жағдайларға  талдау жасай білу, шешім қабылдай білу, түрлі өмірлік жағдайларда жеке басына және қоғам мүддесіне сәйкес ықпал ете білу қабілеті); 
*тұлғалық өзін-өзі дамыту құзіреттілігі (отбасылық еңбек, экономикалық және саяси қоғамдық қатынастар саласындағы белсенді білімі мен тәжірибесінің болу қабілеті). 

Аталған  құзыреттілік  қасиеттерді  тұлға бойына  дарытуда педагог қауымның  арнайы  әлеуметтік  білім  беру  құзыреттіліктерінің  жан- жақты  болуы  талап  етіледі.Егер  педагог  өзінің  кәсіби  өсу  жобасын дұрыс  жолға  қоя  отырып, өзінің  кәсіптік  қызметіне  нақты  берілу  арқылы  тұлғаның  алған  білімін  өмірде  қолдана  білетіндей  тапсырмалар  жүйесін  ұсына алатын  жағдайда  болғанда  ғана  студент  құзыреттілігін  қалыптастыруға   мүмкіндік  табады. Бір  сөзбен  айтқанда, тұлғаға  бағытталған  білімдер жүйесі   білім  стандартына  сай  тұлғаның  жан- жақты  дамуына  негізделген,  алған  білімін  өмірдің  қандай бір  жағдаяттарына   қолдана  алатындай   дәрежеде  ұсыну   педагогтің  құзыреттілігіне  байланысты  болады.

## Кәсіби деңгейдің дамуы
Психологтер де, педагогтер  де адамның  рухани интеллектуалдық, кәсіби  шығармашылықпен  өзін-өзі  дамытуы  өмірінің  әр  кезеңінде  әр  қалай  деп  көрсетеді.Мысалы, ұлы педагогтер  А.Дистерверг ,К.Ушинский А.Макаренко ,В.Сухомлинский ,т.б мұғалімдік  еңбекті  адамтану  ғылымы , адамның  жан  дүниесі , рухани  әлеміне  бойлай  алу өнері  дей отырып, педагогикалық  шеберліктің  дамуына  зор  үлес  қосқан.  Осы  тұрғыдан   алып  қарағанда  педагогикалық  шеберлік-  кәсіби  әрекетті  жоғары  деңгейге  көтеретін   мұғалімнің  жеке  қасиеттерінің , оның  білімі  мен  білігінің  жүйесі.  Осы  мәселені   терең  зерттеген  А.Маркова  мұғалімнің  кәсіби  деңгейге   көтерілуінің  төмендегідей   психологиялық   критерийлерін   анықтаған.

Обьективті  критерийлер.  Мұғалімнің  өз  мамандығына  қаншалықты   сәйкес  әлеуметтік   тәжірибеге  қосар  үлесі  қандай  екендігі.Жоғары  еңбек  көрсеткіші,әртүрлі   мәселелерді  шығармашылықпен   шеше  алу  біліктері, т.б  жататындығын  атап  өтеді.

Субьективті  критерийлер. Адамның  мамандығы  қаншалықты  оның  табиғатына, қабілеттері  мен  қызығушыларына   сәйкес  қаншалықты  ол  өз ісінен  қанағат  табатындығымен  байланысты.  Мұғалім  еңбегіндегі  субьективті  критерийлерге  кәсіби – педагогикалық  бағыттылық, кәсіптің  маңыздылығын ,  оның  құндылығын  түсіну, маман  иесі  ретінде  өзіне  позитивті көзқарастың   болуын  жатқызады.

Нәтижелі  критерийлер. Мұғалім  өз  ісіне  қоғам  талап  етіп  отырған нәтижелерге  қол  жеткізіп  отыр  ма деген  мәселе  тұрғысынан  қарастырады.Біреулер  нәтиже  ретінде  оқушылардың  білімдерінің   стандартқа  сай  болуын  алса, енді  біреулер  олардың  қарым- қабілетін  дамытуды  алады, ал  кейбіреулері  оқушылардың  өмірге  дайындығын  басты  назарда  ұстайды,  ал  оқыту  нәтижесі  біз  үшін  баланың  психологиялық   функцияларын  жетіліп,  өзінің  педагогикалық   әрекеті  арқылы  алған  білімдерін  өз  өмірлік   мәселелерін   шешуге   қолдана   алуы.

Шығармашылық   критерийлер. Мұғалім  өз  кәсібінің  шекарасынан  шыға  алуы, сол  арқылы  өз  тәжірибесін, еңбегін  өзгерте  алуы  жатқызылады.Шығармашыл  мұғалім  үшін  біреудің   тәжірибесін  қайталағаннан  гөрі  өз  жаңалықтарын, білгендері  мен түйгендерін  басқаларға  ұсына  алуының,  шығармашылық  бағыттылықтың   болуының   мәні  зор.
Кәсібиліктің бірден  келе  салмайтындығы   белгілі, оны  әр  мұғалім   ерте  ме, кеш пе  меңгеруі  тиіс. А.Маркова  оның  кезеңдерін   төмендегідей  етіп  бөледі: мұғалімнің  өз  мамандығына  бейімделу  кезеңі:  мамандықта  өзін-өзі   өзектендіру  кезеңі:мамандықты  еркін  меңгерген  кезең: мамандықта  шығармашылық   деңгейге   жеткен   кезең. Осылайша  ғалым  кәсіби  құзыреттіліктің  сипаттамасын  шебер- мұғалімнің , жаңашыл- мұғалімнің,  зерттеуші- мұғалімнің, кәсіби  дәрежесіне  көтерілген   мұғалімдердің  жиынтық  бейнесі  ретінде  қарастырады.

Ең  бірінші  кезекте   мұғалімнің « өзіндік  жаңалығы»  болуы  қажет. Ғылым  жаңалығын  түрлендіруде  өз  үлесін қосу  арқылы  жасаған нәтижелі  жұмысы   өзгелердің   тәжірибесін  толық   көшірмей,  жаңа  ортаға  икемдеп, өзіндік  іс- әрекет  жиынтығы  арқылы  айтарлықтай  нәтижеге   қол   жеткізу  керек.Қазіргі  кәсіптік- педагогикалық  қызмет  қандай  мұғалімді  талап  етеді.
Мұғалім – оқушылардың жеке  тұлғасын дамытуға  басымдық  беретін,  күрделі  әлеуметтік-мәдени  жағдайларда  еркін  бағдарлай алатын,  шығармашылық   процестерді басқара  алатын, адам  туралы  ғылымның жетістіктерін, оның  даму  заңдылықтарын,  компьютерлік  оқыту  өнерін  терең  меңгерген  жан- жақты  дамыған  шығармашыл  тұлғаны   талап  етеді.

Ал, білім  беруде  кәсіби   құзырлы  маман  иесіне  жеткен  деп  мамандығы бойынша  өз  пәнін  жетік  білетін, оқушының  шығармашылығы  мен  дарындылығының дамуына   жағдай   жасай  алатын,  тұлғалық- ізгілілік  бағыттылығы  жоғары,  педагогикалық шеберлік   пен  өзінің   іс- қимылын  жүйелілікпен   атқаруға  қабілетті,  оқытудың  жаңа  технологияларын   толық  меңгерген   және  білімдік   мониторинг   негізінде  ақпараттарды  тауып,  оларды  таңдап  сараптай  алатын,  отандық  және  шетелдік   тәжірибелерді   шығармашылықпен  қолдана білетін кәсіби  маман  педагогті  айтамыз.

## Қазақ мектебі
Қазақ мектебінің бүгінгі жайы мен ертеңі, оқушылардың білімділік және тәрбиелік деңгейі шешуші дәрежеде мұғалімге, ата-анаға және қоғам қауымдастығына жүргізілген жұмыстарға, ізденісіне байланысты. Бастауыш сыныптарға арналған бағдарламалар педагогикалық үрдісті жаңаша қарауды талап етеді. Педагогика ғылымында баланы оқыту мен тәрбиелеудің мақсаты – жан-жақты дамыған жеке тұлға қалыптастыру болса, оқытудағы негізгі мақсат - өздігінен дамуға ұмтылатын жеке тұлғаны қалыптастыру. Жеке тұлғаның дамуында маңызды рөл атқаратын оқушының өз бетінше жұмысын тиімді ұйымдастыра білу; сол арқылы материалды саналы меңгертудің жүйесін жасау; оқушының түрлі дара қабілеттерін арттыру. 

Өз бетінше жұмыс қазіргі жеке тұлғаны қалыптастыру және тәрбиелеуде, білім берудің приоритетін түбегейлі өзгертуде, яғни бұрынғыша оқушыны пәндік білім, біліктердің белгілі бір жиынтығымен қаруландыруды түбегейлі өзгертуде.
 
Өзіндік жұмыстың негізгі мақсаты оқушылардың танымдық міндеттерін қалыптастыру, шығармашылық қабілеттері мен қызығушылығын жетілдіру, білімге қүштарлығын ояту. Мұғалім сабақта әдіс - тісілдерді пайдалана отырып, балалардың ұсыныс - пікірлерін еркін айтқызып, ойларын ұштауға және өздеріне деген сенімін арттыруға мүмкіндік туғызып отыру қажет.    Әдіс – тәсілдер арқылы өткізген әрбір сабақ оқушылардың ойлануына және қиялына негізделіп келеді, баланың тереңде жатқан ойын дамытып оларды сөйлетуге үйретеді. Түрлі әдістемелік тәсілдер пайдалану арқылы қабілеті әртүрлі балардың ортасынан қабілеті жоғары баланы іздеп, онымен жұмыс жасау, оны жан - жақты тануды ойлап, оқушылардың шығармашылық деңгейін бақылап отыру әрбір мұғалімнің міндеті.

Жаңа технологияны меңгеруде мұғалімнің жан – жақты, білімі қажет.
Қазіргі мұғалім:
*Педагогикалық үрдісте жүйелі жұмыс жүргізе алатын;
*Педагогикалық өзгерістерге тез төселетін;
*Жаңаша ойлау жүйесін меңгере алатын;
*Оқушылармен ортақ тіл табыса алатын;
*Білімді, іскер, шебер болу керек;

Жаңа педагогикалық технологияның ерекшеліктері – өсіп келе жатқан жеке тұлғаны жан –жақты дамыту. Инновациялық білімді дамыту, өзгеріс енгізу, жаңа педагогикалық идеялар мен жаңалықтарды өмірге әкелу. Бұрынғы оқушы тек тыңдаушы, орындаушы болса, ал қазіргі оқушы – өздігінен білім іздейтін жеке тұрға екендігіне ерекше мән беруіміз керек.

Қазіргі оқушы:
*Дүниетаным қабілеті жоғары;
*Дарынды, өнерпаз;
*Іздемпаз, талапты:
*Өз алдына мақсат қоя білу керек;

Отбасының жетекшілік маңызы онда тәрбиеленіп жатқан адамның тән-дене және рухани дамуына әсер етуші ықпалдар мәні мен мағынасының тереңдігіне тәуелді келеді.

Ата-ананың ұйымдастыру және бағыттаушы ролін, ата-анамен бала арасындағы өзара қатынастың  сипатын, бала тәрбиесіне әсер ететін жанұяның мақсатты адамгершілік бағыттарын, баланың жанұядағы араласатын іс-әрекетінің алуан түрлілігін,  ата-ананың тәрбие құралдарын, тәсілдерін, әдістерін пайдалана алу қабілеттерін, баланың белсенділігінің дәрежесін көруге болады. 

Ата-ана арасындағы, ата-ана мен бала арасындағы, балалардың арасындағы өзара қатынас педагогикалық процестің тәрбиелік механизмдері болып табылады.

Тәуелсіз ел тірегі – білімді ұрпақ десек, жаңа дәуірдің күн тәртібінде тұрған мәселе – білім беру, ғылымды дамыту. Өркениет біткеннің өзегі,сғылым, тәрбие екендігіне ешкімнің таласы жоқ. Осы орайда білім ордасы – мектеп, ал мектептің жаны – мұғалімдердің басты міндеті - өз ұлтының тарихын, мәдениетін, тілін қастерлей және оны жалпы азаматтық деңгейдегі рухани құндылықтарға ұштастыра білетін тұлға тәрбиелеу.

Бәрімізге белгілі, біздің қоғам аса күрделі жағдайларды бастан кешірді. Өтпелі кезеңге тән өмірдің ауыртпалықтарын ешкім жоққа шығара алмайды. Бірақ адам қандай жағдайда да өзінің биік адамгершілік сипаттарын, кісілік қасиеттерін сақтап қалуға тиіс. Тәрбиенің осы жақтарын қазақ жастарының санасына кішкентайынан терең енгізу қажет. Қазақстан Республикасының «Білім туралы» Заңында да мектеп оқушылары  бойында адамгершілік және тұрмыс негіздерін қалыптастыру, азаматтыққа тәрбиелеу және олардың ақыл – ойын айқындау басты міндет екендігі айтылған. Олай болса, қоғам болашағы- жас ұрпақтың бойына адамгершілік, ізгілік, мейірімділік, ақыл-ой, сана-сезім қалыптастыратын салауатты тәрбие беру мазмұнын жаңаша құру қажет. Осы орайда, «Сабақ беру – үйреншікті жай шеберлік емес, ол – үнемі жаңадан жаңаны табатын өнер» деген, Жүсіпбек Аймауытовтың сөзін айта кету артық болмас.

Егеменді еліміздің ең басты мақсаты өркениетті елдер қатарына көтерілу болса, ал өркениетке жетуде жан-жақты дамыған, рухани бай тұлғаның алатын орны ерекше. Қазіргі білім берудің басты мақсаты да сол жан-жақты дамыған, рухани бай жеке тұлға қалыптастыру болып табылады.

Рухани бай, жан-жақты дамыған жеке тұлғадағы ең басты қасиеттердің бірі - тіл байлығы, өз ойын нақты, терең мағыналы әрі көркем жеткізе білетін, шешен де ойлы сөйлей білетін, Абайша сөйлегенде сөзі жүрекке жылы тиетін, сөз құдіретін игерген адамдарда да тұлғалық қасиет болады. Рухани адамгершілікке  тәрбиелеудің басты мақсаты оқушылардың белсенді өмірлік жолын, қоғамдық борышқа саналы көзқарасын, сөз бен істің бірлігін қамтамасыз етіп, адамгершілік нормаларынан  ауытқушыларға жол бермеуді қалыптастыру болып табылады.

## Сынып жетекшісінің ата-аналармен өзара іс-әрекетінің ерекшеліктері

К.Д.Ушинский айтқандай, «Мұғалім тек өз пәнінен сабақ беріп қана қоймауы керек, сонымен қатар тәрбиеші адал, әділетті, шыншыл адам болуы керек». Олай болса, әр мұғалім сабаққа қойған үш мақсатының үшеуіне де жетіп,  білім мен тәрбиені ұштастыруымыз қажет.
*Мектепте оқу жылының басында негізгі пәндер бойынша әр баланың білім деңгейі анықталады. 
*Сынып жетекшісі  ата-ана, оқушы, пән мұғалімдерін байланыстырушы ғана емес, қарым-қатынастарын басқарушы, бақылаушы, кеңесші.

## Ата-аналармен жұмысты ұйымдастырудың түрлері

Қазақстан Республикасының «Білім туралы» заңында мемлекеттік саясат негізінде ең алғаш рет әр баланың қабілетіне қарай интеллектуалдық дамуы жеке адамның дарындылығын таныту сияқты өзекті мәселелер енгізіліп отырғаны белгілі. ХХI ғасыр - бәсеке ғасыры, бұл бәсеке енжарлықты, керітартпалықты көтермейді. Еліміз егемендігін алып, өзін бүкіл әлемге мойындата бастаған осы кезеңде біздің қоғам дарынды, қабілетті, жан-жақты жетілген адамдарды қажет етеді. Сондықтан да еліміздің білім берудегі ұлттық жүйесі өте қарқынды өзгерістер сатысында тұр. Бүгінгі таңдағы негізгі мақсат - ұлттық құндылықты әлемдік деңгейге шығаруға қабілетті, өзіндік жеке көзқарасы қалыптасқан тұлға тәрбиелеу. Ол үшін оқушылардың белсенділігін арттыру, іздемпаздыққа үйрету және білімді өз бетінше алуы мен қолдана білетін дарын иесін тәрбиелеу керек. 

Жас жеткіншектердің бойындағы ерекше қабілеттілікті, дарындылықты тани білу, оның одан әрі дамуына бағыт-бағдар беру, оны сол бағытта жетелеу - ұстаз парызы. Ұлы ойшыл Плутарх кезінде: «Көптеген табиғи талант  дарынсыз ұстаздардың кесірінен жойылып кетеді. Сондықтан әрбір ұстаз бұған жол бермеуі керек», - деген екен. ХХI ғасыр – білімділер ғасыры. Сол себептен де білім сапасын арттыру, оқушылардың дарындылығын айқындап, біліміне, ойлау қабілетіне сай деңгейлеп оқыту, ғылыми ізденіс қабілеттерін қалыптастыру - әрбір ұстаздың міндеті.  
ХХІ ғасырдың жан-жақты зерделі, дарынды, талантты адамды қалыптастыруда білім беру мәселесі мемлекетіміздің басты назарында. Осы тұрғыда мұғалімге білім  берудің тиімді жолдарын қарастыру, таңдай білу еркіндігі тиіп отыр.

Бастауыш мектеп – бұл оқушы тұлғасы мен сапасының дамуы қуатты жүретін, ерекше құнды, қайталанбас кезеңі. Сондықтан да, бастауыш білім үздіксіз білім берудің алғашқы басқышы, қиын да, қадірлі жұмыс. Бастауыш мектеп балаға белгілі бір білім ғана беріп қоймай, оны жалпы дамыту, яғни сөйлеу, оқу, қоршаған ортаға дұрыс көзқарасты болу, жағдайларды объективті түрде бақылап, талдау жасауға үйрету, ойын дұрыс айтуға, дәлелдеуге, сөйлеу мәдениетіне үйрету. Дамыта оқытудың басты мақсаты –баланы оқыта отырып, жалпы дамыту.

Әрине бастауыш сынып оқушысының зейіні тұрақсыз, импульсивті, қабылдау мүмкіндіктері әртүрлі болады. Дегенмен әр баланың бір нәрсеге бейімі болады.

Бейімділік - оянып келе жатқан қабілеттің алғашқы  белгісі. Баланың жасырын, тіпті тым терең жатқан қабілеттерінің көрінуін мүмкіндік  жасау тек оқыту үрдісі кезінде үлкендердің басшылығымен жүзеге асады.

Педагогика ғылымы еш нәрсеге бейімі жоқ, қабілетсіз адам болмайды деп дәлелдейді. Сол себебті, балалардың қабілетін кеңінен өрістете дамытуға тек мектеп қана мақсатты түрде ықпал ете алады. Оқушылардың шығармашылық қабілеттерін дамытуда  әр түрлі әдіс - тәсілдерді  қолдануға болады.
Оқушылардың өзіндік жұмыстарының мән - мағынасын  ұйымдастырудың тәсіл - амалдарын бір ғана белгімен сипаттауға болмайды. Өзіндік жұмыстың ұйымдастырудың негізгі шарттары мыналар:
*Мұғалімнің нақты  тапсырмалар беруі;
*Жұмысты орындаудың уақытын белгілеу;
*Мұғалімнің басқаруымен  оқушылардың 
*Дербестігінің өзара байланысы олардың жұмысты өз еркімен орындау.
Оқушылардың өзіндік жұмысы - мұғалімнің қажетті нұсқаулары бойынша оқушының оқу жұмысының жеке дара және ұжымдық түрі. Өзіндік тапсырмаларды  орындау барысында оқушылардан белсенді ойлау талап етілді. Осының нәтижесінде оқушылар өздігінен бақылауды үйренеді, олар да тапсырылған істі орындаудағы жауапкершілік сезім, еңбексүйгіштік, табандылық, ұйымшылдық, бір - бірімен деген жолдастық көмек қалыптасады.
Өзіндік жұмыстың негізгі мақсаты оқушылардың танымдық міндеттерін қалыптастыру, шығармашылық қабілеттері мен қызығушылығын жетілдіру, білімге қүштарлығын ояту. Мұғалім сабақта әдіс - тісілдерді пайдалана отырып, балалардың ұсыныс - пікірлерін еркін айтқызып, ойларын ұштауға және өздеріне деген сенімін арттыруға мүмкіндік туғызып отыру қажет.    Әдіс – тәсілдер арқылы өткізген әрбір сабақ оқушылардың ойлануына және қиялына негізделіп келеді, баланың тереңде жатқан ойын дамытып оларды сөйлетуге үйретеді. Түрлі әдістемелік тәсілдер пайдалану арқылы қабілеті әртүрлі балардың ортасынан қабілеті жоғары баланы іздеп, онымен жұмыс жасау, оны жан - жақты тануды ойлап, оқушылардың шығармашылық деңгейін бақылап отыру әрбір мұғалімнің міндеті.

## Дарындылық
Жалпы «дарындылық» феноменін алғаш зерттеуден бастап-ақ ғылымда екі бір-біріне қарама-қарсы «био» және «социо» бағыттары қалыптасқаны аян. Дарындылықтың негізгі басымды қозғаушы күші тек қана генетикалық нышандар болып табылады деген пікір Ф. Гальтон, Г. Айзенк еңбектерінда айқын көрінген. Екінші бағытты ұстанған ғалымдар негізгі фактор ретінде қоршаған ортаны қарастырған. Ал қазіргі таңда А.Т. Асмолов негіздеген ұстаным әлдеқайда өміршең екендігін дәлелдеп отыр. Л.С. Выготскийдің теориясын негізге алған бұл бағыт «дарындылықты» білімді өз бетінше игеру, ашу, жаңа жағдайда көшіре білу, мәселені мақсатты шешу, бір сөзбен айтқанда, «интеллектуалды дарындылық» ретінде зерттейді. 

Педагогикалық энциклопедияда: «Дарындылық  дегеніміз – адамдардың қабілеттерін жете жақсы дамуының жоғары сатысы», - деп атап көрсетіледі. Осы қабілеттілік арқылы адамдар көптеген жақсы жетістіктерге жете алады. Дарындылық – сапалы қабілеттердің өзіндік бірлесуі: оның арқасында іс-әрекет жақсарады. 

Көптеген ғылымдардың ойынша дарындылық, қабілеттілік және талант бір ұғымды білдіреді. Балалардың келешегі жөнінде ойланбайтын, балалардың қабілетті, дарынды, талантты болып, болашақ қызметтерінде үлкен жетістіктерге жетуін армандайтын ата-аналарды табу өте қиын. Бірақ сөйте тұра солардың барлығы бірдей қабілет деген не, оны қалай дамытуға болады және бұл жұмыста  жанұя қандай міндет атқару керек дегенді біле бермейді. Қабілеттілік туа бола ма, жоқ әлде жүре бола ма? Олар тұқым қуалай ма, жоқ па? Қабілеттілік барлық  балада бірдей  дамыту мүмкін бе? Оған қалай жетуге болады? «Қабілеттілік деп – белгілі бір іс-әрекетте ең тәуір нәтижеге жетуге мүмкіндік беретін адамның жеке-дара психологиялық ерекшеліктері айтылады».  Қабілеттілік жалпы ақыл қабілетті және арнайы қабілет болып бөлінеді. Жалпы қабілет негізінен ойлауға қатысты болып келіп, оның аңғарғыштық, ойланғыштық, дербестік, сыншылдық, икемділік т.б. қасиеттерінен көрініп отырады. Жалпы қабілет адамның өзін ой-әрекеттерінің түрлі салаларынан көрсете білуге мүмкіндік жасайды.

Жалпы қабілеті дами білген оқушы математика, физика, биология, әдебиет сабақтарын бірдей жақсы игеріп, мектеп шеберханасы, тәжірибе алаңы, лабораториядағы түрлі еңбек тапсырмаларын да сәтті орындап отырады. Оқушыны дамытуда ежелгі замандардан бері математиканың алар орны ерекше. Математиканың ғылым мен техниканың қарқынды дамуына қосар үлесі аз болған жоқ. Математика – барлық ғылымдардың логикалық негізі, демек, математика - оқушының дұрыс ойлау мәдениетін қалыптастырады, дамытады, оны шыңдай түседі және әлемде болып жатқан жаңалықтарды дұрыс қабылдауға көмек береді. Математика сабағында оқытудың әр түрлі әдіс-тәсілдерін қолдана отырып, оқушылардың шығармашылық ізденістерін, өз бетінше жұмыс істеу белсенділіктерін арттыру барысында теориялық білімдерін кеңейтіп, логикалық ойлау қабілеттерін дамытуға болады. Оқушылардың ойлау қабілетін дамытуда, математиканың негізін қалыптастыру, ұғындыру, түсініктерін тереңдетуде бастауыш сынып мұғалімдерінің математикалық білімдері терең болуы керек. Математика пәнін жақсы, терең білетін, күнделікті сабақтағы тақырыпты толық қамтитын, оны оқушыға жеткізе алатын, әр түрлі деңгейдегі есептерді шығара білу іскерлігі , оқытудың дәстүрлі және ғылыми жетілдірілген әдіс – амалдарын, құралдарын еркін меңгеретін , оқушылардың пәнге қызығушылығын арттыра отырып дарындылығын дамутудағы іздену-зерттеу бағытындағы тапсырмалар жүйесін ұсыну өмір талабы.  Қазіргі кезде дарынды балалардың ерекшеліктері мен бейімділігін және мінез-құлқын сипаттайтын бірнеше тізімдер бар. Мысалы, әлемге әйгілі Б.Кларктың кітабында дәл осындай бес тізім бар. Олар баланың ойлау, шығармашылық қабілеттерін және өнер саласындағы (ән, би, драма т.б) қабілетін сипаттайды. 

Американдық психологтардың анықтамасы бойынша шығармашылық дегеніміз – бұл, тани білу, жаңа бір нәрсені анықтауға ұмтылу және өз тәжірибесін терең түйсіне білу қабілеті. Шығармашылық психологиялық тұрғыдан алғанда, нәтижесінде жаңа материалдық рухани құнды дүние тудыратын әрекет. Ал педагогикалық тұрғыдан алсақ, шығармашылық дегеніміз – адамның белсенділігі мен өз бетінше жұмыс істеуінің жоғары түрі және ол әлеуметтік қажеттілігі мен өзінің ерекшелігімен бағаланады. Ең бастысы, шығармашыл тұлғада шығармашылыққа деген тұрақты қажеттілік, тұрақты сұраныс болып, өз ісіне қанағат табу сезімі болуы қажет. Осыған орай адам идея, жаңалық аштым деп ойлайды, ал шын мәнінде олар адамды ашады деген ғалымдардың пікірінің дұрыстығына көз жеткізе түсеміз. 

Қазіргі заман талабына сай шығармашылық қабілеттің дамуына бағытталған білім дегеніміз – аз уақыт ішінде мол идея қорын алу емес, керісінше, жеке тұлғаның толық дамуын қамтамасыз ететін іс.  Шығармашылық қабілеттің дамуы әрбір балаға қажет екендігін, әр тұлғаның қоғам дамуында өз орны бар екендігін біле отырып, дарынды балалардың тек өткенге емес, болашаққа да қызығушылығымен, іс-әрекеттердің жаңа тәсілдерін көбейтуге қабілеттерімен ерекшеленетіндігін атап өту қажет. Сонымен бірге бұл жеке тұлғалық дамудың мақсаттарына да жауап береді. Баланың дарындылығын анықтаудың негізі мектептен басталады.

Мектеп балаларымен жұмыс істеу – ерекше маңызды педагогикалық проблема. Осыған байланысты дарынды балалармен жұмыс істеудің төмендегідей кезеңдерін анықтауға болады:
*Баланың жеке ерекшелігін, дарынын зерттеу;
*Балалар шығармашылық өнімдерін жариялау;
*Игерілген нәтижелерді бақылау.

Яғни осындай жұмыс істеу бағыттары арқылы бала белгілі бір шеберлікке жеткен соң, оның шығармашылық қабілеті дамиды, өзіндік идеясы туып, үлкен ізденіс пайда болады. Дарынды баланың бойындағы дамыған сана белсенділігі мен таным белсенділігі, тума қабілеті. Ол қабілет мектепте сан алуан ғылыми салалардан білім алу арқылы және ұстаздардың көмегі арқылы ашылады және дамиды.

Осындай жұмыстарды үнемі жүргізу шығармашылыққа баулуға, шәкірт бойындағы талант көзін ашып, тілін байытуға, қиялын ұштауға өз әсерін тигізеді. 

“Дарындылық — адамның өз бейімділігі арқылы, шығармашылықпен жұмыс істеу арқылы қалыптасатын қасиет”. Әр баланың бойында табиғат берер ерекше қабілеті, дарындылығы болады. «Бұлақ көрсең көзін аш» - дегендей, осындай баланың бойындағы дарындылық қасиетін дамыту көбіне мұғалімдердің кәсіби біліктілігіне байланысты екендігі айдан анық. Жаңа «субъект-субъект» оқыту парадигмасымен жұмыс жасау, әр баланың бойындағы дарындылық қасиеттерін анықтап, дамыту, мектепте өз дәрежесінде жүргізілуі керек.

Дарындылық пен қабілеттіліктің не екенін,оқушы дарындылығын анықтайтын психодиагностикалық әдістемелердің тиімділігін, нәтижелілігін білетін мұғалім ғана дарынды оқушымен нәтижелі жұмыс істей алады.

Дарынды оқушымен жұмыстың негізгі мақсаты — олардың шығармашылық жұмыста өзінің қабілетін іске асыруға дайындығын қалыптастыру. Ал мақсатқа жету- оқу бағдарламасын тереңдетіп оқыту және оқушылардың танымдық белсенділігін дамыту арқылы жүзеге асады. Баланың дарындылығын анықтап, олармен жұмыс жасау қалай жүзеге асырылуы керек? Ол үшін oқушының дарындылығын анықтап,дамыту үшін әр пән мұғалімі өзінің алдына мынандай мақсаттар мен міндеттерді қоюы керек.

#Дарынды оқушының ақыл-ойының, эмоционалдық және әлеуметтік дамуы мен ерекшеліктерінің өзіндік ашылу деңгейі мен өлшемін ескеру;
#Жан-жақты ақпараттандыру;
#Коммуникативті бейімдеу;
#Дарынды оқушының шығармашылық бағытының ашылуына, дамуына, қоршаған ортаға өзін-өзі жарнамалауына көмек көрсету.

Осы мақсаттар мен міндеттерді орындауда мектеп ұстаздары мынандай жұмыс түрлерін өз іс-тәжірибелерінде пайдаланса өз өнімді нәтиже алмақ.
# Икемді және ұтқыр оқу жоспарын құру;
#Жеке пәндерді оқытуда тәуелсіз қозғалыс жасау;
#Дарынды оқушының өзінің жұмысын өзі жоспарлап, шешім қабылдауына ықпал ету;
#Дарынды оқушының қызығушылығына байланысты оқу жоспарын құру;

Осындай жұмыс түрлерін ұйымдастыруда ұстаздар мынандай мәселелерге баса назар аударулары керек:
#Пән сабақтарында шығармашылық сипаттағы тапсырмаларды іріктеу, орындау, талдау жұмыстарын жүйелі жүргізуге;
#Дарынды оқушылардың білім деңгейі мен олардың өз мүмкіндіктерін пайдалану көрсеткішін арнайы әдістемелер бойынша жүйелі түрде тексеріп отыруға;
#Сабақтан тыс мезгілде жүргізілетін жұмыстарға - пәндік олимпиада, ғылыми конференцияға, интеллектуалдық турнирлер мен шығармашылық байқауларға дайындық жұмыстарын жыл бойы жоспарлы жүргізуге;
#Білім беру мекемелерінде дарынды оқушылар үшін арнайы сыныптар мен топтар құрып, оқу бағдарламаларын жеделтетіп оқытуды ұйымдастыруға;

Ал енді бұл мақсаттар мен міндетттердің нәтижесі дарынды оқушымен жұмыстағы  өткізілетін пән олимпиада жетістіктерінен байқалатыны белгілі. 
Ғалымдардың айтуынша, жалпы адамның қолынан келмейтiн нәрсе жоқ. Талпынсан вундеркинд болу да, полиглот болу да өз қолыңда. Дарындылықты қалыптастыруға болады. Ой еңбегiмен жиi шұғылдансаң, данышпандықтың да  ауылы алыс емес.

Егеменді елімізді дүние жүзі елдерімен терезесі тең болатын дәрежеде өркендететін, негізгі тұтқасын ұстайтын, дүние әлемін шарлайтын біздің дарынды да қабілетті ұландарымыз екенін ұмытпайық. Олардың бойындағы  дарынын  қабілетін дамыту – ұстаз, ата-ана және қоғам  қауымының  міндеті.

Жеке тұлғаны өздігінен білім алуға баулу – оны ғылым мен мәдениетке үйрету, білім, қарым-қатынас ережелерін, әлеуметтік тәжірибені меңгерту. Бұл аталған мiндеттердi iске асыру үшiн тілдік тұлғаның құндылық бағдарын қалыптастыру маңызды. Жеке тұлғаның құндылық бағдарын қалыптастыру мемлекеттік деңгейдегі мәселе. Жеке тұлғаның құндылық бағдары ұлттық сана, отансүйгіштік қасиеттерінсіз іске аспайды. Құндылық бағдар дегенiмiз - бұл қазiргi уақытта жеке тұлғаның құндылыққа бағдарланған ой-санасы, пікірі, көзқарасы, сенімі, iскерлiгi, iшкi мүмкiндiгi. Құндылық бағдар тіл үйренушінің оқу-танымдық әрекетiне түрткi болып, тіл үйренуіне ықпал етедi, ол оқу әрекетінiң құрамдас бөлiктерiне тiкелей байланысты, мақсаттың орындалуын анықтайды. Құндылық бағдар – жеке тұлғаның белгiлi бір әлеуметтiк құндылықтарды мақсат етiп ұстауы, адамның қоршаған ортаға, құндылықтар тобына деген карым–қатынасы. Жеке тұлғаның таңдаулары құндылық бағдарлар жүйесiне бiрiгедi. 

Адамның даму үдерісі бүкіл өмір бойы тоқталмайды. Тұлғаның құндылық бағдар жүйесi «адамның өмiрлiк әлемi», «әлемнiң бейнесi», әлеуметтiк ортаның iшкi нұсқаулары, нормалары, уәждемелік қажеттiлiк өрiсi, адам белсендiлiгiнiң негiзгi реттеушiсi болып табылады. Құндылық бағдар сананың негізін құрайды, дүниетанымдық көзқарастарына әсер етеді, өзгермелі саяси-экономикалық жағдайларда тұлғаның тұрақтылығын қамтамасыз етеді, уәждемені реттейді, тұлғаның іс-әрекетін бағыттап, адам өмірінің мінез-құлықтық құрамдас бөлігін анықтайды. Осылайша, құндылық бағдар негіз құраушы,  тұрақтандырушы, реттеуші, бағыттаушы қызметтер атқарады. Құндылықтар қоғамдық қатынастарды реттейді, оның дәстүрлері мен нормаларының қызмет етуін қамтамасыз етеді, қоғам үшін аса үлкен маңызға ие. Құндылықтар құрамына күнделікті қалыптасқан нормалармен бірге, ерекше  жоғары мәнге ие болған талаптар да енеді және олар әрбір мемлекет үшін маңызды. Олардың негізінде жеке тұлғаның әлеуметтену үдерісі жүреді, оның тәлім-тәрбиесі, өмірдегі орны, мақсаттары мен міндеттері қалыптасады. Себебі, құндылықтар әлемі – сөздің кең мағнасында мәдениет әлемі, адамның рухани әрекетінің саласы, тұлғаның рухани байлық өлшемін білдіріп, оның адамгершілік санасын, басымдылықтарын анықтайды. Құндылықтар адам болмысының әр түрлі формаларына деген қатынасын білдіретін адамзат мәдениеті болуымен ерекшеленеді.

## Әлеуметтік-лингвистикалық жүйе
Қазіргі Қазақстан қоғамында әлеуметтік-лингвистикалық жүйені реттеу мен жетілдіру жүріп жатыр. Адам өз бейімділігіне лайықты жұмыс істегенде, барын сала кіріскенде ғана еңбегінің жемісін көреді. Ғалым Қ.Жарықбаевтың айтуынша: “Адам үшін іс-әрекетінің қашан да қоғамдық әлеуметтік мәні зор. Іс-әрекеттің саналылығы мен мақсаттылығы, жоспарлылығы мен жүйелілігі оның ең басты белгілері болса, алда тұрған міндетті шешу, яғни ойлаған істен белгілі бір нәтиже шығару – оның екінші бір басты белгісі болып табылады”. Сондықтан ересектердің мемлекеттік қазақ тілін үйренуге бейімділіктері мен белсенділіктерін айқындау мәселесінің зор әлеуметтік мәні бар. Өйткені қоғамымыздың болашақ даму деңгейі осы мәселенің қай дәрежеде шешілуіне тікелей байланысты. 

Қазақстан Республикасындағы әлеуметтік-экономикалық өзгерістер және жүріп жатқан күрделі жаңғыру үдерісі жағдайында бүгінгі таңдағы түбегейлі мәселе – адамды іс жүзінде қоғамдық дамудың басты тұлғасы ету заңды құбылыс. Ересек тіл үйренушінің әлеуметтену үдерісі де заман талабына сай болып отыр. Адамдардың тұлғалық қарым-қатынасы негізінде ой-пікірлердің тоғысуы жүзеге асады. Адамды тұтастықта тұлға деп тану қоғамды жаңаша құруға мүмкіндік береді. Өзін-өзі үздіксіз дамытып, өз әрекетін өзі дұрыс бағалай алатын тұлғалар ғана бәсекелестікке қабілетті қоғамда өз тиесілі орнын таба алады. «Тұлға - өз-өзіне тұтас дүниемен өзара қатынастарын үнемі баяндайтын және ойдағы әңгімелесушімен ішкі полемика барысында өзін-өзі анықтайтын, кіналайтын, қорғайтын, өзін-өзі жетілдіріп, өзгертетін адам. Тұлға – дербес әрекет ететін субъект ретіндегі нақты жеке адам болмысының қайталанбас ерекше әдісі, адамның қоғамдық өмірінің дара нысаны. Тұлға әлеуметтік тіршілік ету әдісі жағынан дара болады, оның өзіндік дүниесі ерекше өмір жолын белгілейді және ол мазмұны жағынан әлеуметтік жағдайлармен анықталады». 
Бұған қатысты Д.В.Ольшанский: “Тұлға дегеніміз – қарым-қатынастың, сонымен бірге адамдармен байланысудың толып жатқан басқа да түрлерінің нәтижесі”, - деген пікір білдірген.  Б.Г.Ананьев тұлғаның дамуының әлеуметтік мәселелеріне тоқтала келіп: “Тұлға – тарихи дамудың белгілі бір кезеңінде, белгілі бір қоғамдық-экономиялық формацияда, белгілі бір ұлттық құрамы бар елде қоғамның жеке адамға көптеген экономикалық, саяси, құқықтық, адамгершілік және т.б. әсерлерінің нысанасы”, - деген анықтама береді. Демек, ХХІ ғасырдың бастапқы кезеңін басынан кешіріп отырған 120 ұлттан құралған тәуелсіз Қазақстан қоғамы да тіл үйренуші мемлекеттік қызметшілерге жан-жақты әсер етеді. 
Қазақ тілін мемлекеттік қызметшілерге жеделдете оқыту үдерісіне тіл үйренушінің тұлғалық дербестігіне баса көңіл бөлу, оқыту мен тәрбиелеуде оның өзіндік дамуын жеке тұлғаға бағдарланған тәсіл арқылы жүзеге асыру тән. Осыған байланысты қазіргі білім мен біліктілікті арттырудың дамуында жаңа тенденциялар байқалады. Негізгі күш тіл үйренушінің тілдік тұлғасын дамытуға, оның қалыптасуы мен жетілуіне жұмсалады. Қазақ тілін жеделдете оқытудың мақсаты - тілдік тұлғаның өзін дамытуы мен өзін жетілдіруіне мүмкіндік жасау. Оқытудағы бағдар материалдың құрылымы мен нақты жағдайларды логикалық тұрғыдан түсініп, талдау және өнімді қатысымдық әрекет нәтижесінде жаңа білім алудың тәсілдерін ашу, қоғам алдындағы нақты мәселелерді шеше білуге бағытталады. Қазіргі уақытта біліктілікті арттыру жүйесінде мемлекеттік тілді оқытуда жеке тұлғаның өмірі, құқығы мен бостандығы  жоғары құндылық болып саналатын Қазақстан Республикасының Конституциясы басшылыққа алынады, білім беруді ізгілендіру мен демократияландыру ұстанымдары анықтайды. Ол «білгір адам» парадигмасын ауыстыратын «білікті тұлға», «қатысымдық тұлға», «құзыретті тұлға» парадигмасы болып табылады. 

Әлемдік практикада өткен ғасырдың 40-жылдарында қолданысқа ене бастаған «үздіксіз білім беру» термині ересек адамдарға білім беру жүйесі ретінде қарастырылады. Дәстүрлі өмірлік білім беру идеясының орнына өмір бойы білім алу идеясын басшылыққа алудың дұрыстығы заман талабынан туындап отыр. Жеделдете оқыту жүйесі педагогикалық жүйелердің бөлігі бола отырып, адамның белгілі бір деңгейдегі еркіндік дәрежесін жүзеге асырады, яғни оны сол мезетте қажет болатын белгілі бір іс-әрекетке бағыттайды. Өз кезегінде жеке тұлға өз қатысымдық құзыреттілігін дамытуға ұмтыла отырып, тілдік тұлға деңгейіне көтеріледі. Өз бетімен білімін жетілдіру жеке тұлғаның барлық ішкі жүйелерін біртұтастыққа жұмылдыруға мәжбүр етіп, оған жаңа қырынан танылуға, құндылықтары мен қызығушылықтарын жаңадан бағыттауға және өзін жетілдіріп, қайта құрылуға мүмкіндік береді. Өзін-өзі дамыту кезінде тілдік тұлға ұйымдастырудың жаңа деңгейіне көтеріледі де, ол одан сайын дамып, күрделілене түседі. Талап, ынта, жаңашыл бастамалар, шығармашылық белсенділік, ізденушілік - тілдік тұлғаның даму үдерісінің көрсеткіштері болып табылады. Үздіксіз білім беру жүйесінің ұстанымдары жеке тұлғаның жан-жақты жалпы мәдени дамуы, тұлғаның бос уақытын дұрыс ұйымдастыру, әлеуметтік тұрақтылық және әлеуметтік даму және т.б. функцияларды жүзеге асырумен тікелей байланысты. 

Адамзат дамуының тарихи және әлеуметтік тәжірибесі дүниетаным, шығармашылық, терең білімділіктің негізі – тіл екендігін көрсетті. Тіл жеке тұлғаның даму ұстанымдарын, сенімін жүзеге асырады, дүниеге деген қайталанбас көзқарасын білдіреді, болып жатқан жағдайға әсерлену қабілеттілігін көрсетеді. Мемлекетіміз жүргізіп отырған тіл саясаты бойынша қоғамымыздағы әрбір азаматтың мемлекеттік қазақ тілін тегін үйренуіне толық құқығы бар. Бүгінгі тіл үйренуге мұқтаж ересек қауым мемлекеттік тілді меңгеру арқылы өздерінің экономикалық жағдайларын жақсарту мүмкіндіктерінің кеңейетініне толық көзі жетіп отыр. Сонымен қатар, өздері мекендеп отырған елдің, отандас болып отырған ұлттың тілін меңгеру арқылы қазақ топырағының, қазақ ұлтының алдында адамгершілік борыштарын ақтап шығатындарын сезінуде. 
Ерназарова бұған қатысты: “Оқытудың  мазмұны тілді  үйренушінің  мақсатынан туындайды. Ал мақсат экстралингвистикалық факторлардың ықпалымен қалыптасатын қоғам мүшесінің қажеттілігінен туындайды. Қажеттілік мазмұны тілді үйренушінің қарым-қатынас жасайтын ортасының әлеуметтік сипатына тәуелді болып келеді”, - деп жазады. Ал білім беру мазмұнында тілді оқытудың маңызы ерекше, адам тіл арқылы қоршаған ортаны таниды, басқалармен тілдік қарым-қатынасқа түседі, логикалық ойлау қабілеті дамиды, ақпараттар қабылдайды, өз ойын ауызша да жазбаша да жатық жеткізе алу мүмкіндігіне ие болады. 

Үздіксіз білім беру мазмұнын жаңарту қоғамды ақпараттандыру үрдісінің дамуына байланысты өзгеріске ұшырап отырады, ал мемлекеттік тілді оқытуды ақпараттандыру оқыту мақсаттарына терең деңгейде әсер етеді. Соған сәйкес қазақ тілін жеделдете оқытудың міндеті - адами қарым-қатынасқа дайын, әлеуметтік-лингвистикалық ахуалды дұрыс бағалайтын, мемлекеттік тілді білудің қажеттілігі мен әлеуметтік маңызын терең сезінетін, қазақ тілінде сөйлесім әрекетін жағдаятқа сәйкес үйлесімді қолдана білетін, жоғары азаматтық жауапкершілік пен әлемдік көзқарасының, сана-сезімінің дамуы күнделікті өмір қажеттілігі болып табылатын болашақ ақпараттық қоғам мүшелерінің сапалы жаңа моделін жасақтау болып табылады. 

ХХI  ғасырда әлемдік өркениет төрінен орын алуы үшін, Қазақстанның жан-жақты дамуының бірден-бір жолы ғылымды әр қырынан меңгеру қажет болып отырғаны белгілі. Елбасымыз Қазақстан халқына «Бәсекеге қабілетті халық үшін», «бәсекеге қабілетті экономика үшін» - деген жолдауында: «Білім беру реформасы – Қазақстанның бәсекеге нақтылы қабілеттілігін қамтамасыз етуге мүмкіндік беретін аса маңызды құралдың бірі» -деген.
Қазіргі заман талабына сай, Елбасының халыққа Жолдауы білім беру ісінде де жыл сайын өзгерістер енгізіп отыр.
«Жаңа технологиялық құзірет» бағдарлай білу өз бетінше білім беруде стратегиялық міндеттерін табысты шешуге мүмкіндік береді: таңдай білу, талдай білу, өзгерте білу, сақтай білу, жеткізе білу, жүзеге асыра білу», -деп атап көрсеткен.
Осыны жүзеге асыруда жаңа формацияның педагогы қажет. Мұғалімдердің жаңа ұрпағы, білім деңгейі жөнінен әрдайым саналып келгендей, біршама емес, әлдеқайда жоғары болуы тиіс. 

Бұл-уақыттың талабы. Білім берудегі ескі мазмұнның орнына жаңасы келуде. Ол - балаға оқу қызметінің субъектісі  ретінде жүзеге асырылуы орынды. 
Жаңа тұлға оқушыны дамыту жолдары: өзін-өзі өзектендіру, өзін-өзі тану, өзін-өзі дамушы тұлға ретінде қалыптастыруға бағытталған.
Демек, мектеп оқушыларының ғылым, білімнің қоғамдық қажетті деңгейі мен қамтамасыз ету, оларды Отандық, ұлттық және әлемнің мәдениет  арналарына сусындату қажет. 

Ыбырай Алтынсарин сөзімен айтқанда мектептің  жұмыскер жүрегі – ұстаз. Яғни, негізгі білім қазығы –бастауыш сынып мұғалімдерінен үлкен үміт күтері сөзсіз. Осы міндеттерді жүзеге асыруда әр сыныптың  ерекшелігі білім деңгейіне сай болуы қажет.
Қазіргі заман талабына бейімделген  шәкіртті  тәрбиелеп, білім беруде өз тәжірибемде  басты  өзекті  тақырыбымызды: «Жеке тұлғаға бағытталған оқытуды ұйымдастыру арқылы оқушылардың  шығармашылық  қабілетін  арттыру», - деп  атадық.

Осы  тақырыпты меңгеру барысында  мынадай  міндеттер шешімін табуға тиіс:
#Оқушының психологиялық даму ерекшелігін, пәнге деген қызығушылығын анықтау;
#Тілдік  қорын, мәдени  сөйлеуін  жетілдіру;
#Оқушылардың өздігінен  іздене  отыра,  шығармашылық  қабілеттерін  арттыруға икемдеу, соған байланысты жұмыс  түрлерін  жасау;
#Оқу  мен  тәрбие  егіз  екендігін  ескере  келе, тәрбие  жұмыстарында  да, оқушының  танымдық  белсенділігін  арттыру.

Жоғарыда аталған міндеттерді жүзеге  асыруда оқушылардың көмегімен мынадай зерттеу жұмыстары жүргізілді:      
#Сауалнама
#Тест: психологиялық, пәндік
# Кесім алу 
#Бақылау жұмысы

Бұл күнделікті бағдарламаны меңгеруде қиындықтар туғызатынын байқай бастадық. Сол себепті жаңашыл-ұстаздардың озық іс-тәжірибелермен қатар, СТО стратегияларын сабақта және сабақтан тыс уақыттарда пайдалануға бет бұрдық. Мәселен, кітапханашымен байланыс жасай отырып, оқушылардың көркем әдебиетке қызығушылығын арттырдық, әр сабақта тіл дамыту жұмыстары жасалды, яғни 4 шумақты өлеңдерді  жаттауға ұсындық.  
Оқушылардың шығармашылық белсенділігін арттыруда әр сабақ мазмұнына сәйкес суреттер салу, диафильмдер  жасау, ребус, сөзжұмбақ  құрастыруды  дағдыға  айналдырып  отырдық. 

Есте сақтау қабілеттерін  арттыруда берілген мәтіндерді, өлең-шумақтарды, аңыз-әңгімелерді оқушы есінде көбірек сақтап қалу мақсатында түрлі кестелер толтырылды. 

Бұл ретте басты ұстаным - бастауыш сынып оқушыларына сабақты жоғарғы қызығушылықпен өткізу екендігін баса айту қажет. Әр тақырыпты өткенде, таңдау кезінде алдымен ой қозғалады. 

Сабақтың кейбір кезеңдерінде оқушылардың сабаққа белсенділігін арттыруда өз ойын жазбаша жазуын, логикалық ойлауын үнемі қарастырылады. 
Оқушылардың сөйлеу мәдениетін, өзін-өзі ұстауын, өз ойын еркін жеткізуі, оқушы бойында инабаттылық тәрбиесінің қалыптасуына үнемі көңіл бөлініп отырады. 

Осындай атқарылған істер барысында тәжірибелік істердің ілгері басқанын байқадық және мына нәтижелерге қол жеткіздік: 
*білім деңгейі мен білім сапасының артуына; 
*логикалық ойлау деңгейі мен тілдік қарым-қатынас деңгейлерінің өсуіне; 
*кез-келген ортада өзін-өзі ұстау мәдениетінің жоғарлауына;
*қазіргі ортаға бейім, саналық та, тәрбиелік дәрежесінің оң өзгерістерінің сипат алғанына көз жеткіздік. 

Болашақтың бәсекесіне қабілетті XXI ғасыр шәкіртін  тәрбиелеу білім беру саласының еш назарынан тыс қалған емес. Соған сай ұстаз -  ізденімпаз ғалым, нәзік психолог, тынымсыз еңбеккер, ортаның ұйтқысы, жан-жақты шебер, терең қазыналы білімпаз, гуманист, белсенді патриот болғанда  ғана қоғамның мықты да білікті, жоғарғы мәдениетті, жан-жақты дамыған, шығармашылығы жоғары жеке тұлғаны қалыптастырып, тәрбиелейтінімізге нық сенімдімін. 

Әр ұстаз – ХХІ ғасыр мұғаліміне сай болу үшін – ізденімпаз ғалым, нәзік психолог, жан-жақты шебер, тынымсыз еңбекқор, терең қазыналы білімпаз, кез-келген ортаның ұйытқысы болу керек.

:Ежелгі грек материалисі, философ Демокрит айтқандай, «Еңбек үздіксіз үйренгендіктің арқасында жеңілдей түседі». Олай болса, жас ұрпаққа үйретері мол аға ұрпақтың ісі өрге жүзіп, еңбектері үстем болсын.

::Мұғалім. Бұл адамның ардақты аты,

Білімдік бар биікке шығар саты.

Ең алғаш басталады осы адамнан,

Сүйеді сондықтан да жақын, жаты...

Бар ғалым, барлық қоғам мұғалімді,

Сыйлайды мәңгі бақи беріп төрін, -

деп, Сәбит Мұқанов айтқандай, үнемі сыйлы, қадірлі, сүйікті болып, шәкірттерімізді білім нәрімен сусындатып, белестерге жете берейік.
Сондықтан  баланы  жеке  тұлға  ретінде  өздігінен дамуға  итермелеуіміз  керек. Себебі   жаңа  білім парадигмасы  бірінші  орынға  баланың  білім  алу  арқылы  өз  бетінше  дамуын  қойып  отыр. Бұл  мақсатқа  жетуде  өз  бетінше  жұмыстардың  алар  орны  ерекше.

## Пайдаланылған    әдебиеттер
#А.С. Макаренко. Педагогические сочинения. М., «Педагогика»,1988.
# А.С. Макаренко. Психология труда учителя.М., «Просвещение», 1993.
#В.И. Андреева. Педагогика творческого саморазвития. Казань. 1996.
#Қазақстан Республикасының «Білім туралы» Заңы // Алматы 2010.6-б 
#Қазақстан Республикасында 2015жылға дейінгі  білім беруді дамыту тұжырымдамасы//Астана. 2004. 3-4б.
#Краткий словарь иностранных слов // под.ред. О.П.Марасанова.М., 1993. 318-б
#Советский энциклопедический словарь// М., Издательство «Советская  энциклопедия»,   1984. 613-б
#С.И. Ожегов, Н.Ю. Шведова. А.С. Макаренко. «Толковый словарь русского языка» // М., 2004. 288-б
#Қазақстан Республикасында білім беруді дамытудың 2005-2010  жылдарға арналған мемлекеттік бағдарламасы // Астана . 2004. 28-б
#С.Е. Шишов. Понятие компетенции в контексте проблемы качества образования // «Государство и образование», 2002. 88-б
#В.А. Хуторской. Ключевые компетенции как компонент личностноориентированной парадигмы образования. // «Народные образования», №2, 2003. 58-94-б
#Б.А. Тұрғынбаева. Мұғалімнің шығармашылық  әлеуметін біліктілікті арттыру жағдайында дамыту.: теория және тәжірибе // Aлматы. 2005, 174-бет
#К.Құдайбергенова.  Құзырлылық – тұлға дамуының сапалық критерий // «білім сапасын бағалаудың  мәселелері: әдіснамалық негізі және практикалық нәтижесі » атты халықаралық ғылыми –  практикалық конференцияның материалдары. 2008. 30- 32-б

Санат:Білім
Санат:Білім беру
Санат:Педагогика
Санат:Терминология